on subjecting the new psychoactive substance N-(1-amino-3-methyl-1-oxobutan-2-yl)-1-(cyclohexylmethyl)-1H-indazole-3-carboxamide (AB-CHMINACA) to control measures

Käesoleva nõukogu rakendusotsuse ettepaneku eesmärk on kutsuda liikmesriike üles kehtestama AB-CHMINACA suhtes kontrollimeetmed ja kriminaalkaristused, mis on ette nähtud liikmesriikide õigusaktidega, millega täidetakse ÜRO 1971. aasta psühhotroopsete ainete konventsioonist tulenevaid kohustusi.

Komisjon on riskihindamisaruande järelduste alusel seisukohal, et kõnealuse aine suhtes on põhjust kehtestada kontrollimeetmed kogu liidus. Riskihindamisaruande kohaselt on AB-CHMINACA akuutne toksilisus selline, et võib inimeste tervist tõsiselt kahjustada.

·AB-CHMINACA on Euroopa Liidus olnud kättesaadav alates vähemalt 2014. aasta aprillist ning seda on avastatud 24 liikmesriigis. Kuus liikmesriiki on teatanud kokku 31 surmajuhtumist, mis on seotud ainega AB-CHMINACA. Vähemalt üheksal juhul oli surma otsene või tõenäoline põhjus AB-CHMINACA.

·AB-CHMINACA on sünteetiline kannabinoid. See avaldab sarnast mõju nagu kanepi peamine psühhoaktiivne toimeaine THC, kuid selle toksilisus on eluohtlik. Kuna AB-CHMINACA toime on väga tugev ning seda esineb suitsetamissegudes suurtes ja erinevates kogustes, kaasneb sellega väga suur mürgistuse oht.

EMCDDA teaduskomitee hindas kooskõlas nõukogu otsuse artikli 6 lõigetega 2, 3 ja 4 ainega AB-CHMINACA seotud ohte. Riskihindamisaruanne esitati komisjonile ja nõukogule 14. novembril 2017. Riskihindamise peamised tulemused on järgmised.

4. juulil 2017 avaldati nõukogu otsuse 2005/387/JSK artikli 5 kohane Euroopa Narkootikumide ja Narkomaania Seirekeskuse (EMCDDA) ja Europoli ühisaruanne. 15. septembril 2017 taotles nõukogu komisjoni ja seitsme liikmesriigi esitatud taotluse ja nõukogu eelnimetatud otsuse artikli 6 lõike 1 alusel, et hinnataks, millised on uue psühhoaktiivse aine N-(1-amino-3-metüül-1-oksobutaan-2-üül)-1-(tsükloheksüülmetüül)-1H-indasool-3-karboksamiidi (AB-CHMINACA) kasutamisest, tootmisest ja salakaubana vedamisest tulenevad ohud ja organiseeritud kuritegevuse osa selles ning selle aine suhtes rakendatud kontrollimeetmete võimalik mõju.

Nõukogu otsuses 2005/387/JSK uusi psühhoaktiivseid aineid käsitleva teabe vahetuse, riski hindamise ja kontrolli kohta on sätestatud kolmeetapiline kord, mis võib viia uue psühhoaktiivse aine suhtes kontrollimeetmete kehtestamiseni Euroopa Liidus.

võttes arvesse Euroopa Parlamendi arvamust

ning arvestades järgmist:

(1)Euroopa Narkootikumide ja Narkomaania Seirekeskuse (EMCDDA) laiendatud teaduskomitee koostas eriistungil nõukogu otsuse 2005/387/JSK artikli 6 kohaselt riskihindamisaruande uue psühhoaktiivse aine N-(1-amino-3-metüül-1-oksobutaan-2-üül)-1-(tsükloheksüülmetüül)-1H-indasool-3-karboksamiidi (AB-CHMINACA) kohta ja esitas selle aruande seejärel 14. novembril 2017 komisjonile ja nõukogule.

(2)AB-CHMINACA on sünteetiline kannabinoid. See avaldab sarnast mõju nagu kanepi peamine psühhoaktiivne toimeaine THC, kuid selle toksilisus on eluohtlik. Kuna AB-CHMINACA toime on väga tugev ning seda esineb suitsetamissegudes suurtes ja erinevates kogustes, kaasneb sellega väga suur mürgistuse oht.

(3)AB-CHMINACA on liidus olnud kättesaadav alates vähemalt 2014. aasta aprillist ning seda on avastatud 24 liikmesriigis. Kuna AB-CHMINACA esinemist regulaarselt ei kontrollita, võib arvata, et tegelikkuses esineb seda aruandluses kajastatust rohkem. Enamasti konfiskeeriti aine taimse materjalina, mõnikord ka pulbri kujul, vähemal määral muul füüsilisel kujul (nt vedelikuna või kuivatuspaberil). Kogu Euroopa Liidus on seda konfiskeeritud rohkem kui 4600 korral.

(4)Kuus liikmesriiki on teatanud kokku 31 surmajuhtumist, mis on seotud ainega AB-CHMINACA. Vähemalt üheksal juhul oli surma otsene või tõenäoline põhjus AB-CHMINACA. Peale selle teatasid neli liikmesriiki seitsmest ainega AB-CHMINACA seotud ägedast mürgistusest, mis ei lõppenud surmaga. AB-CHMINACA puhul on nii ägedate mürgistuste kui ka surmade avastamine ja kajastamine tõenäoliselt puudulik.

(5)Puuduvad konkreetsed andmed organiseeritud kuritegevuse võimaliku seotuse kohta AB-CHMINACA liidus tootmise, levitamise (salakaubaveo) ja tarnimisega. Kättesaadavad andmed osutavad, et ainet AB-CHMINACA toodetakse Hiinas asuvates keemiaettevõtetes.

(6)Ainet AB-CHMINACA müüakse tavaliselt uimastitarvete poodides nii väikestes kui ka hulgimüügikogustes kui seaduslikku uimastit pulbri kujul, samuti internetis kanepi nn seadusliku aseainena. Seda võidakse müüa ka ebaseaduslikul uimastiturul otse. Kuna sellistele toodetele ei ole koostisosi tavaliselt märgitud, ei tea enamus kasutajaid, et nad tarbivad sünteetilist kannabinoidi ja täpsemalt ainet AB-CHMINACA.

(7)Ainel AB-CHMINACA puudub liidus ja paistab, et ka mujal, tunnustatud meditsiiniline kasutus inimtervishoius või veterinaarias. Miski ei viita sellele, et ainel AB-CHMINACA on muud kasutusotstarvet peale kasutamise analüütilise võrdlusstandardina ja teadusuuringutes.

(8)Riskihindamisaruandest nähtub, et üksikisiku ja rahvatervise- ning sotsiaalsete riskide kohta andmete puudumise tõttu tuleks mitmetele ainega AB-CHMINACA seotud küsimustele vastamiseks teha täiendavaid uuringuid. Siiski on kõnealusest ainest tervisele ja ühiskonnale tuleneva ohu kohta kättesaadavad tõendid ja andmed piisavad, et nende alusel kehtestada aine AB-CHMINACA suhtes kogu liidus kontrollimeetmed.

(9)Ainet AB-CHMINACA ei ole loetletud ÜRO 1961. aasta narkootiliste ainete ühtse konventsiooni ega ÜRO 1971. aasta psühhotroopsete ainete konventsiooni alusel kontrollitava ainena. Aine suhtes on käimas hindamine ÜRO süsteemis ja see vaadati läbi 2017. aasta 6.–10. novembril Genfis toimunud Maailma Terviseorganisatsiooni uimastisõltuvuse eksperdikomisjoni 39. koosolekul. See ei takista liidul vastu võtta otsust, millega kehtestada aine suhtes kontrollimeetmed.

(10)Arvestades, et 18 liikmesriiki on siseriiklike uimastikontrolli õigusaktide alusel kehtestanud AB-CHMINACA suhtes kontrolli ning kolm liikmesriiki on kehtestanud AB-CHMINACA suhtes kontrolli muude õigusaktide alusel, aitaks selle aine suhtes kogu liidus kontrollimeetmete kehtestamine vältida takistuste tekkimist piiriüleses õiguskaitses ja õigusalases koostöös ning aitaks kaitsta ohtude eest, mida selle aine kättesaadavus võib põhjustada.

(11)Otsusega 2005/387/JSK antakse nõukogule rakendamisvolitused, et reageerida liidu tasemel kiiresti ja eksperditeadmistele tuginedes liikmesriikide poolt avastatud ja teada antud uute psühhoaktiivsete ainete esilekerkimisele, kehtestades liidus nimetatud ainete suhtes kontrollimeetmed. Kuna on täidetud selliste rakendamisvolituste teostamiseks vajalikud tingimused ja kord, tuleks võtta vastu rakendusotsus, et kehtestada AB-CHMINACA suhtes kontrollimeetmed kogu liidus.

(12)Raamotsus 2005/387/JSK on Taanile siduv ja seepärast osaleb ta käesoleva otsuse vastuvõtmisel ja kohaldamisel.

(13)Raamotsus 2005/387/JSK on Iirimaale siduv ja seepärast osaleb ta käesoleva otsuse vastuvõtmisel ja kohaldamisel.

(14)Otsus 2005/387/JSK ei ole Ühendkuningriigile siduv ning seepärast ei osale ta käesoleva otsuse vastuvõtmisel ja kohaldamisel ning see ei ole tema suhtes siduv ega kohaldatav,

ON VASTU VÕTNUD KÄESOLEVA OTSUSE:

Artikkel 1

Euroopa Liidus kehtestatakse kontrollimeetmed uue psühhoaktiivse aine N-(1-amino-3-metüül-1-oksobutaan-2-üül)-1-(tsükloheksüülmetüül)-1H-indasool-3-karboksamiidi (AB-CHMINACA) suhtes.

Artikkel 2